Xitoy janubi-sharqidagi Tszyansi provinsiyasida yengil avtomobil haydovchisi noma’lum sabablarga ko‘ra piyodalar yo‘lagi bo‘ylab harakatlandi, deya xabar bermoqda CCTV telekanali. Yo‘l-transport hodisasi oqidatida uch kishi hayotdan ko‘z yumdi, 18 yo‘lovchi jarohatlandi. Hodisa joyida olingan fotosuratlardan ko‘rinib turibdiki, Toyota RAV4 krossoveri yonboshlab qolgan. O‘limga olib kelgan YTH tafsilotlari oydinlashtirilgani yo‘q. Mahalliy OAV xabariga ko‘ra, shu yaqin atrofda maktab bo‘lib, avariya yuzaga kelgan vaqtda o‘quvchilar ketayotgan edi.